ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՈՒՂԵՐՁԸ ՎԵՐՋԻՆ ԶԱՆԳԻ ԱՌԹԻՎ

Սիրելի´շրջանավարտներ,  
Շնորհավորում եմ ձեր կյանքի ամենահիշարժան օրերից մեկի՝ դպրոցական Վերջին զանգի և Վերջին դասի կապակցությամբ:  
Այսօր ձեզ համար վերջին անգամ է հնչում դպրոցական զանգը՝ ազդարարելով նոր կյանքի սկիզբը: Ձեզ համար սկսվում է նոր շրջան, որի ընթացքում լինելու են նաև խոչընդոտներ, դժվարություններ, բայց ես վստահ եմ, որ ձեր ուսուցիչների սերմանած գիտելիքների շնորհիվ դուք անվարան առաջ եք ընթանալու՝ նվաճելով նորանոր բարձունքներ:  
Հիշեք, որ կյանքում ոչինչ չի վերջանում: Յուրաքանչյուր վերջ ազդարարում է նորի սկիզբը: Իսկ ամեն նոր բան ենթադրում է վստահություն և հավատ:  
Ողջունում եմ մեր բոլոր ուսուցիչներին, որոնց նվիրված, անձնուրաց, տքնաջան աշխատանքի արդյունքում այսօր նոր կյանք ենք ճանապարհում հարյուրավոր կիրթ պատանիների ու աղջիկների, որոնց վստահելու ենք մեր երկրի վաղվա օրը:  
Բարի երթ ձեզ, սիրելի´շրջանավարտներ: Թող ձեր ծնողների ու ուսուցիչների պատգամներն ու խորհուրդներն ուղենիշ լինեն ձեզ: Աստված պահապան ձեզ: